CYNLLUNIO GWLAD A THREF, CYMRU Enwi 1 Enw'r Gorchymyn hwn yw Gorchymyn Deddf Cynllunio a Phrynu Gorfodol 2004 (Cychwyn Rhif 4 a Darpariaethau Canlyniadol a Throsiannol a Darpariaethau Arbed) (Cymru) 2005. Y diwrnod penodedig 2 1 Y diwrnod penodedig i ddarpariaethau canlynol y Ddeddf ddod i rym, sef— a adran 61 (arolwg); b adran 64 (archwiliad annibynnol); c adran 65 (ymyrraeth gan y Cynulliad); ch adran 66 (tynnu cynllun datblygu lleol yn ôl); d adran 67 (mabwysiadu cynllun datblygu lleol); dd adran 68 (dirymu cynllun datblygu lleol); e adran 69 (adolygu cynllun datblygu lleol); f adran 70 (diwygio cynllun datblygu lleol); ff adran 71 (pŵer diofyn y Cynulliad); g adran 74 (corfforaethau datblygu trefol); ac ng adran 76 (yr adroddiad monitro blynyddol), i'r graddau nad yw eisoes mewn grym, yw, at ddiben gwneud rheoliadau, 5 Hydref 2005, ac ymmhob achos arall, 15 Hydref 2005. 2 Y diwrnod penodedig i erthyglau 3 i 7 o'r Gorchymyn hwn ddod i rym yw 15 Hydref 2005. Diwygiadau Canlyniadol i Ddeddf Cynllunio Gwlad a Thref 1990 3 1 Diwygier Deddf Cynllunio Gwlad a Thref 1990 fel a ganlyn: 2 Diwygier Atodlen 13 (tir o dan falltod) fel a ganlyn. 3 Ar ôl paragraff 1A mewnosoder— 1B Land in Wales which is identified for the purposes of relevant public functions by a local development plan for the area in which the land is situated. Notes 1 Relevant public functions are— a the functions of the National Assembly for Wales, a government department, local authority, National Park authority or statutory undertakers; b the establishment or running by a public telecommunications operator of a telecommunications system. 2 For the purposes of this paragraph a local development plan is— a a local development plan which is adopted or approved for the purposes of Part 6 of the Planning and Compulsory Act 2004 (in this paragraph, the 2004 Act); b a revision of a local development plan in pursuance of section 70 of the 2004 Act which is adopted or approved for purposes of Part 6 of the 2004 Act; c a local development plan which has been submitted to the National Assembly for independent examination under section 64(1) of the 2004 Act; d a revision of a local development plan in pursuance of section 70 of the 2004 Act if the plan has been submitted to the National Assembly for independent examination under section 64(1) of that Act. 3 But Note (2)(c) and (d) does not apply if the plan is withdrawn under section 66 of the 2004 Act at any time after it has been submitted for independent examination. 4 In Note (2)(c) and (d) the submission of a local development plan to the National Assembly for independent examination is to be taken to include the holding of an independent examination by the National Assembly under section 65 or section 71 of the 2004 Act. 5 Ym mharagraff 5, yn lle “any such functions as are mentioned in paragraph 1(a)(i) or (ii)” rhodder “relevant public functions (within the meaning of paragraph 1A or 1B)”. 6 Ym mharagraff 6, yn lle “any such functions as are mentioned in paragraph 5” rhodder “relevant public functions (within the meaning of paragraph 1A or 1B)”. 7 Ym mharagraff 13, yn lle “paragraphs 1, 2, 3 and 4” rhodder “paragraph 1A or 1B”. Diwygio Gorchymyn Deddf Cynllunio a Phrynu Gorfodol 2004 (Cychwyn Rhif 3 a Darpariaethau Canlyniadol a Throsiannol) (Cymru) 2005 4 Dirymer erthygl 4 o Ddeddf Cynllunio a Phrynu Gorfodol 2004 (Cychwyn Rhif 3 a Darpariaethau Canlyniadol a Throsiannol) (Cymru) 2005 , ar y diwrnod penodedig, gan erthygl 2(2). Darpariaethau Trosiannol 5 1 Dirymer Rheoliadau Cynllunio Gwlad a Thref (Cynlluniau Datblygu) 1991 (“ Rheoliadau 1991 ”) ar y diwrnod penodedig, gan erthygl 2(2). 2 Nid yw paragraff (1) yn effeithiol mewn perthynas ag ardaloedd unrhyw awdurdod cynllunio lleol a enwir yn yr Atodlen i'r Gorchymyn hwn. 6 Pan fo awdurdod cynllunio lleol a grybwyllir yn yr Atodlen yn penderfynu cwblhau arfer ei bwerau o dan Reoliadau 1991 , rhaid iddo, cyn pen— a 3 wythnos, hysbysu'r Cynulliad Cenedlaethol yn ysgrifenedig am— i y penderfyniad hwnnw; a ii statws cynllun datblygu cyfredol yr awdurdod ar gyfer ei ardal, a b 4 wythnos, gyhoeddi ar ei wefan yr wybodaeth sy'n ofynnol gan baragraff (a). Arbedion 7 1 Nid yw diddymiad paragraffau 1 i 4 o Atodlen 13 i'r brif Ddeddf yn effeithio ar unrhyw beth y mae'n ofynnol ei wneud neu y caniateir ei wneud at ddibenion Pennod 2 o ran 6 o'r brif Ddeddf yn ystod unrhyw gyfnod pan fydd cynllun a grybwyllir yn unrhyw un neu ragor o'r paragraffau hynny yn parhau i ffurfio rhan o'r cynllun datblygu yn rhinwedd erthygl 5(2) o'r Gorchymyn hwn. 2 Mae cyfeiriadau at gynllun a grybwyllir yn unrhyw un neu ragor o baragraffau 1 i 4 yn cynnwys unrhyw gynnig i newid y cynllun neu i roi cynllun arall yn ei le. 3 Y cynllun datblygu yw'r cynllun datblygu at ddibenion adran 27A neu 54 o'r brif Ddeddf. Llofnodwyd ar ran y Cynulliad Cenedlaethol o dan adran 66(1) o Ddeddf Llywodraeth Cymru 1998 D. Elis-Thomas Llywydd y Cynulliad Cenedlaethol 4 Hydref 2005